ราคาพันธบัตรสหรัฐพุ่งเช้านี้ หลังผลประชามติชี้ชาวกรีซโหวต No
ราคาพันธบัตรสหรัฐทะยานขึ้นในช่วงเช้าวันนี้ ซึ่งส่งผลให้อัตราผลตอบแทนพันธบัตรปรับตัวลดลง เนื่องจากกระแสคาดการณ์ที่ว่า กรีซอาจจะต้องออกจากการเป็นสมาชิกยูโรโซน หลังจากผลการลงประชามติบ่งชี้ว่า ชาวกรีซเลือกโหวต 'No' เพื่อปฏิเสธมาตรการรัดเข็มขัดของเจ้าหนี้
6 ก.ค. 2558

ผู้สื่อข่าวรายงานว่า ราคาพันธบัตรสหรัฐทะยานขึ้นในช่วงเช้าวันนี้ ซึ่งส่งผลให้อัตราผลตอบแทนพันธบัตรปรับตัวลดลง เนื่องจากกระแสคาดการณ์ที่ว่า กรีซอาจจะต้องออกจากการเป็นสมาชิกยูโรโซน หลังจากผลการลงประชามติบ่งชี้ว่า ชาวกรีซเลือกโหวต ‘No’ เพื่อปฏิเสธมาตรการรัดเข็มขัดของเจ้าหนี้
เมื่อเวลาประมาณ 09.15 น.ตามเวลาโตเกียว อัตราผลตอบแทนพันธบัตรอายุ 10 ปีของสหรัฐ ร่วงลง 0.10% แตะที่ 2.29% 
เจพีมอร์แกนคาดว่า อัตราผลตอบแทนพันธบัตรอายุ 10 ปีของเยอรมนีจะลดลงแตะ 0.68% เมื่อตลาดเปิดทำการในวันนี้ จากระดับปิดของวันศุกร์ที่ 0.79%